title: Komisijas Īstenošanas regula (ES) Nr. 984/2012 ( 2012. gada 24. oktobris ), ar ko groza Regulu (EK) Nr. 391/2007, ar kuru paredz sīki izstrādātus īstenošanas noteikumus Padomes Regulai (EK) Nr. 861/2006 attiecībā uz dalībvalstu izdevumiem, kas radušies, ieviešot kopējai zivsaimniecības politikai piemērojamās uzraudzības un kontroles sistēmas

text:
               25.10.2012

               LV

               Eiropas Savienības Oficiālais Vēstnesis

               L 295/9

         KOMISIJAS ĪSTENOŠANAS REGULA (ES) Nr. 984/2012
   (2012. gada 24. oktobris),
   ar ko groza Regulu (EK) Nr. 391/2007, ar kuru paredz sīki izstrādātus īstenošanas noteikumus Padomes Regulai (EK) Nr. 861/2006 attiecībā uz dalībvalstu izdevumiem, kas radušies, ieviešot kopējai zivsaimniecības politikai piemērojamās uzraudzības un kontroles sistēmas
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 22. maija Regulu (EK) Nr. 861/2006, ar ko nosaka Kopienas finanšu pasākumus kopējās zivsaimniecības politikas īstenošanai un jūras tiesību jomā (1) un jo īpaši tās 8. panta 2. punktu,
   tā kā:

               (1)

               Eiropas Savienība kopš 1990. gada finansē dalībvalstu darbības zivsaimniecības kontroles un noteikumu izpildes jomā atbilstoši mērķiem, kas noteikti Padomes 2002. gada 20. decembra Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (2).

               (2)

               Regulā (EK) Nr. 861/2006 līdztekus citām darbībām paredzēti Savienības finansiālie pasākumi attiecībā uz izdevumiem par zivsaimniecības kontroli, inspekciju un pārraudzību laikposmā no 2007. līdz 2013. gadam. Ar Komisijas Regulu (EK) Nr. 391/2007 (3) paredzēti sīki izstrādāti šādu pasākumu īstenošanas noteikumi.

               (3)

               Ar Eiropas Parlamenta un Padomes Regulu (ES) Nr. 693/2011 (4) ir grozīts termiņš, līdz kuram dalībvalstīm jāpaziņo Komisijai savas ikgadējās zivsaimniecības kontroles programmas.

               (4)

               Vienkāršības labad un ņemot vērā atsevišķu ieguldījumu zemās izmaksas, ir lietderīgi pieņemt projektus, kuru vērtība ir mazāka par EUR 40 000, neprasot pamatojumu no dalībvalstīm.

               (5)

               Noteikumi par priekšfinansējuma pieprasījumu pamatojošiem dokumentiem būtu jāsaskaņo ar attiecīgajiem noteikumiem Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5).

               (6)

               Saskaņā ar pareizas finanšu vadības principu dalībvalstīm vajadzētu saņemt skaidras norādes par noteikumiem Savienības finansiālā atbalsta saņemšanai, lai kompensētu izdevumus zivsaimniecības kontroles un noteikumu izpildes jomā.

               (7)

               Noteikumi par Savienības finansiālo ieguldījumu nacionālajās kontroles programmās būtu jāvienkāršo un jāpadara skaidrāki.

               (8)

               Ieguldījumus kontroles un noteikumu izpildes jomā var īstenot kompetentās valsts iestādes, administratīvas struktūras vai privātais sektors. Šajā sakarībā būtu jāpielāgo izdevumu pārskata forma.

               (9)

               Tādēļ attiecīgi būtu jāgroza Regula (EK) Nr. 391/2007.

               (10)

               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 391/2007 groza šādi:

               (1)

               regulas 3. panta 1. punktu aizstāj ar šādu:
               “1.   Dalībvalstis, kas vēlas saņemt finansiālu ieguldījumu, lai segtu izdevumus, kas radušies saskaņā ar Regulas (EK) Nr. 861/2006 8. panta a) punktu, Komisijai dara zināmu gada zivsaimniecības kontroles programmu, un šo paziņojumu veic līdz tā gada 15. novembrim, kas ir pirms attiecīgā īstenošanas gada.”;

               (2)

               regulas 5. panta c) punktu svītro;

               (3)

               regulas 10. panta nosaukumu aizstāj ar nosaukumu “Priekšfinansējums”;

               (4)

               regulas 10. panta 1. punktā vārdu “avanss” aizstāj ar vārdu “priekšfinansējums” (attiecīgā locījumā);

               (5)

               regulas 10. panta 2. punktu aizstāj ar šādu:
               “2.   Priekšfinansējumu izmaksā vai nu saskaņā ar attiecīgās administrācijas un pakalpojumu sniedzēja līgumu, vai pamatojoties uz apliecinošiem dokumentiem, kas ļauj pārbaudīt finansēto darbību atbilstību 1. punktā minēto projektu noteikumiem.”;

               (6)

               regulas IV pielikuma a) punktā iv) apakšpunktu aizstāj ar šādu:

                           “(iv)

                           ceļa izdevumi inspektoriem, prokuroriem, tiesnešiem un zvejniekiem, kas apmeklē kursus, kā arī pasniedzējiem;”;

               (7)

               regulas V pielikumu groza šādi:

                           (a)

                           pielikuma h) punktu aizstāj ar šādu:

                                       “h)

                                       valsts iestāžu personāla algas un kompensācijas”;

                           (b)

                           pievieno šādu i) punktu:

                                       “i)

                                       dotācijas”;

               (8)

               regulas VI pielikumā x) punktu aizstāj ar šādu:

                           “(x)

                           attiecībā uz mācībām un semināriem jānorāda temats un lektors, jāpievieno dalībnieku saraksts un jānorāda mācību norises datums un vieta.”;

               (9)

               regulas VII pielikumu aizstāj ar šīs regulas pielikumu.

         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2012. gada 24. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 160, 14.6.2006., 1. lpp.

      (2)  OV L 358, 31.12.2002., 59. lpp.

      (3)  OV L 97, 12.4.2007., 30. lpp.

      (4)  OV L 192, 22.7.2011., 33. lpp.

      (5)  OV L 248, 16.9.2002., 1. lpp.

      PIELIKUMS

            “VII PIELIKUMS

               Izdevumu pārskats

            IZDEVUMI (1), KAS RADUŠIES, ĪSTENOJOT NACIONĀLO PROGRAMMU ZIVSAIMNIECĪBAS DARBĪBU KONTROLES, INSPEKCIJAS UN PĀRRAUDZĪBAS SISTĒMU IEVIEŠANAI,
            saskaņā ar Komisijas Regulas (EK) Nr. 391/2007 11. pantu
            Komisijas Lēmuma datums/Nr._
            Atsauce uz valsts tiesību aktu (ja tāds ir) _
            Es, apakšā parakstījies(-usies) _ , par attiecīgajām finansēšanas un kontroles procedūrām atbildīgās iestādes _ pārstāvis(-e), pēc veiktās pārbaudes ar šo apliecinu, ka visas turpmāk norādītās summas atbilst kopējai summai, kas saskaņā ar attiecīgajiem valsts tiesību aktiem izmaksāta 20_. g. apstiprinātiem projektiem, kas attiecas uz Padomes Regulas (EK) Nr. 861/2006 8. panta a) punktā minētajām darbībām,

                        a)

                        Datortehnika un IT tīkli

                        _EUR (2)

                        b)

                        Tālvadības tehnikas iekārtas un elektroniskās reģistrācijas un ziņošanas ierīces

                        _EUR

                        c)

                        Jaunu tehnoloģiju izmēģinājuma projekti

                        _EUR

                        d)

                        Civildienesta ierēdņu–kontrolieru apmācības un apmaiņas programmas

                        _EUR

                        e)

                        Inspekcijas un novērošanas izmēģinājuma shēmas

                        _EUR

                        f)

                        Kontroles jomā radušos publisko izdevumu novērtējums

                        _EUR

                        g)

                        Semināri un plašsaziņas līdzekļu izmantošana

                        _EUR

                        h)

                        Kuģu un gaisa kuģu iegāde un modernizācija

                        _EUR

                        KOPĀ

                        _EUR

                  Es turklāt apliecinu, ka izdevumi ir norādīti pareizi un maksājuma pieteikumā ir ņemtas vērā visas atgūtās summas.
            Darbības ir veiktas atbilstīgi Regulā (EK) Nr. 861/2006 un Regulā (EK) Nr. 391/2007 noteiktajiem mērķiem un saskaņā ar Regulas (EK) Nr. 2371/2002 noteikumiem, jo īpaši attiecībā uz:

                        —

                        atbilstību nosacījumiem, kas paredzēti Regulā (EK) Nr. 391/2007. Attiecībā uz publiskā iepirkuma līgumiem es apliecinu, ka līgumi tika piešķirti konkursa piedāvājumam ar labāko cenas un vērtības attiecību, vienlaikus novēršot iespējamus interešu konfliktus, ievērojot pārskatāmības un vienlīdzīgas attieksmes principus un, attiecīgā gadījumā, saskaņā ar Kopienas tiesību aktiem par to, kā koordinējamas procedūras, kas saistītas ar valsts noslēgtiem būvdarbu, piegādes un pakalpojumu līgumiem,

                        —

                        to vadības un kontroles procedūru piemērošanu, kuru mērķis ir pārbaudīt līdzfinansēto ražojumu piegādi un pakalpojumu sniegšanu, pārliecināties par atlīdzinājuma pieprasījumā norādīto izdevumu atbilstību īstenībai, novērst, atklāt un labot pārkāpumus, apkarot krāpšanu un atgūt nepamatoti izmaksātas summas.

                  Visbeidzot apliecinu, ka esmu/neesmu (3) saņēmis(-usi) avansa maksājumu par iepriekš minēto(-ajām) darbību(-ām) _.
            Izdevumu pārskats ir pareizs.
            Datums
            Vārds, uzvārds (drukātiem burtiem), zīmogs un amats Kompetentās amatpersonas paraksts

         (1)  Regulas (EK) Nr. 861/2006 8. panta a) punkta i) apakšpunktā minētos ieguldījumus var veikt kompetentās valsts iestādes, administratīvas struktūras vai privātais sektors.

         (2)  Precīza summa, noapaļojot līdz divām zīmēm aiz komata.

         (3)  Lieko svītrot.”


title: Komisijas Īstenošanas regula (ES) Nr. 316/2013 ( 2013. gada 5. aprīlis ), ar ko nosaka piešķīruma koeficientu, kurš jāpiemēro olīveļļas ievešanas atļauju pieteikumiem, kas iesniegti laikā no 2013. gada 1. līdz 2. aprīlim saskaņā ar Tunisijas tarifu kvotu, un ar ko aptur ievešanas atļauju izdošanu 2013. gada aprīlim

text:
               6.4.2013

               LV

               Eiropas Savienības Oficiālais Vēstnesis

               L 97/3

         KOMISIJAS ĪSTENOŠANAS REGULA (ES) Nr. 316/2013
   (2013. gada 5. aprīlis),
   ar ko nosaka piešķīruma koeficientu, kurš jāpiemēro olīveļļas ievešanas atļauju pieteikumiem, kas iesniegti laikā no 2013. gada 1. līdz 2. aprīlim saskaņā ar Tunisijas tarifu kvotu, un ar ko aptur ievešanas atļauju izdošanu 2013. gada aprīlim
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
   tā kā:

               (1)

               Ar 1. protokola (3) 3. panta 1. un 2. punktu Eiropas un Vidusjūras valstu nolīgumā par asociācijas izveidošanu starp Eiropas Kopienām un to dalībvalstīm, no vienas puses, un Tunisijas Republiku, no otras puses (4), atver tarifa kvotu ar nulles nodokļa likmi, lai ievestu Tunisijas izcelsmes neapstrādātu olīveļļu ar KN kodu 1509 10 10 un 1509 10 90, ko tieši no Tunisijas ieved Eiropas Savienībā, nepārsniedzot katram gadam noteikto ierobežojumu.

               (2)

               Komisijas 2006. gada 20. decembra Regulas (EK) Nr. 1918/2006 par tarifa kvotas atvēršanu un pārvaldīšanu Tunisijas izcelsmes olīveļļai (5) 2. panta 2. punktā noteikti kvantitatīvie ierobežojumi ievešanas atļauju izdošanai mēnesī.

               (3)

               Atbilstīgi Regulas (EK) Nr. 1918/2006 3. panta 1. punktam kompetentajām iestādēm iesniegto pieteikumu skaits ievešanas atļauju saņemšanai attiecas uz kopējo daudzumu, kas pārsniedz minētās regulas 2. panta 2. punktā aprīlim noteikto ierobežojumu.

               (4)

               Šajā gadījumā Komisijai ir jānosaka piešķīruma koeficients, lai varētu izdot ievešanas atļaujas proporcionāli pieejamajam daudzumam.

               (5)

               Tā kā ir sasniegts aprīļa maksimālais daudzums, minētajam mēnesim nevar izdot ievešanas atļaujas,

         IR PIEŅĒMUSI ŠO REGULU.
   1. pants
   Ievešanas atļauju pieteikumiem, kas iesniegti 2013. gada 1. un 2. aprīlī, atbilstīgi Regulas (EK) Nr. 1918/2006 3. panta 1. punktam piemēro piešķīruma koeficientu 29,360509 %.
   Ievešanas atļauju izdošana 2013. gada aprīlim par daudzumiem, kas pieprasīti no 2013. gada 8. aprīļa, ir apturēta.
   2. pants
   Šī regula stājas spēkā 2013. gada 6. aprīlī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 5. aprīlī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 238, 1.9.2006., 13. lpp.

      (3)  OV L 97, 30.3.1998., 57. lpp.

      (4)  OV L 97, 30.3.1998., 2. lpp.

      (5)  OV L 365, 21.12.2006., 84. lpp.


title: Komisijas Īstenošanas regula (ES) 2016/1451 (2016. gada 2. septembris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               3.9.2016

               LV

               Eiropas Savienības Oficiālais Vēstnesis

               L 237/10

         KOMISIJAS ĪSTENOŠANAS REGULA (ES) 2016/1451
   (2016. gada 2. septembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 2. septembrī

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  160,3

                  ZZ

                  160,3

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  135,1

                  ZZ

                  135,1

                  0805 50 10

                  AR

                  170,1

                  CL

                  159,8

                  MA

                  157,0

                  TR

                  156,0

                  UY

                  150,7

                  ZA

                  167,8

                  ZZ

                  160,2

                  0806 10 10

                  EG

                  168,7

                  TR

                  127,7

                  ZZ

                  148,2

                  0808 10 80

                  AR

                  149,9

                  BR

                  106,9

                  CL

                  135,3

                  CN

                  98,0

                  NZ

                  128,2

                  US

                  141,5

                  ZA

                  86,0

                  ZZ

                  120,8

                  0808 30 90

                  AR

                  90,5

                  CL

                  103,0

                  TR

                  136,6

                  ZA

                  82,9

                  ZZ

                  103,3

                  0809 30 10 , 0809 30 90

                  TR

                  130,7

                  ZZ

                  130,7

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 122/2012 ( 2012. gada 13. februāris ), ar ko attiecībā uz vielu metilprednizolonu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura  Dokuments attiecas uz EEZ

text:
               14.2.2012

               LV

               Eiropas Savienības Oficiālais Vēstnesis

               L 40/2

         KOMISIJAS ĪSTENOŠANAS REGULA (ES) Nr. 122/2012
   (2012. gada 13. februāris),
   ar ko attiecībā uz vielu metilprednizolonu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:

               (1)

               Saskaņā ar Regulu (EK) Nr. 470/2009 būtu jānosaka maksimāli pieļaujamais atlieku saturs farmakoloģiski aktīvām vielām, kas Savienībā paredzētas izmantošanai veterinārās zālēs produktīvajiem dzīvniekiem vai biocīdos produktos, ko izmanto lopkopībā.

               (2)

               Farmakoloģiski aktīvās vielas un to klasifikācija pēc to atlieku maksimāli pieļaujamā satura dzīvnieku izcelsmes produktos ir noteikta pielikumā Komisijas 2009. gada 22. decembra Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (2).

               (3)

               Metilprednizolons pašlaik ir iekļauts Regulas (ES) Nr. 37/2010 pielikuma 1. tabulā kā atļauta viela liellopu muskuļos, taukos, aknās, nierēs un pienā. Liellopu izcelsmes pienā pagaidu maksimāli pieļaujamais atlieku saturs (turpmāk – “MRL”) minētajai vielai bija spēkā līdz 2011. gada 1. jūlijam.

               (4)

               Pēc papildu datu iesniegšanas un novērtēšanas Veterināro zāļu komiteja ieteica liellopu izcelsmes pienā pagaidu MRL metilprednizolonam noteikt par galīgu.

               (5)

               Tāpēc būtu attiecīgi jāgroza ieraksts par metilprednizolonu Regulas (ES) Nr. 37/2010 pielikuma 1. tabulā.

               (6)

               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 13. februārī

            Komisijas vārdā –

            priekšsēdētājs

         José Manuel BARROSO

      (1)  OV L 152, 16.6.2009., 11. lpp.

      (2)  OV L 15, 20.1.2010., 1. lpp.

      PIELIKUMS
      Ierakstu par metilprednizolonu Regulas (ES) Nr. 37/2010 pielikuma 1. tabulā aizstāj ar šādu:

                     Farmakoloģiski aktīvā viela

                     Marķieratliekas

                     Dzīvnieku suga

                     MRL

                     Izmeklējamie audi

                     Citi noteikumi
                     (saskaņā ar Regulas (EK) Nr. 470/2009 14. panta 7. punktu)

                     Terapeitiskā klasifikācija

                     “Metilprednizolons

                     Metilprednizolons

                     Liellopi

                     10 μg/kg

                     Muskuļi

                     Kortikoīdi/glikokortikoīdi”

                     10 μg/kg

                     Tauki

                     10 μg/kg

                     Aknas

                     10 μg/kg

                     Nieres

                     2 μg/kg

                     Piens


title: Komisijas Īstenošanas regula (ES) Nr. 725/2011 ( 2011. gada 25. jūlijs ), ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO 2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009  Dokuments attiecas uz EEZ

text:
               26.7.2011

               LV

               Eiropas Savienības Oficiālais Vēstnesis

               L 194/19

         KOMISIJAS ĪSTENOŠANAS REGULA (ES) Nr. 725/2011
   (2011. gada 25. jūlijs),
   ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 12. panta 2. punktu,
   tā kā:

               (1)

               Lai veicinātu jaunu un modernu transportlīdzekļu CO2 emisiju samazināšanas tehnoloģiju attīstību un agrīnu ieviešanu, Regula (EK) Nr. 443/2009 paredz ražotājiem un piegādātājiem iespēju pieteikties tādu noteiktu inovatīvu tehnoloģiju apstiprināšanai, kuras veicina CO2 emisiju samazināšanu no vieglajiem automobiļiem. Tādēļ ir nepieciešams precizēt kritērijus, lai noteiktu, kuras tehnoloģijas saskaņā ar minēto regulu būtu uzskatāmas par ekoinovācijām.

               (2)

               Saskaņā Regulas (EK) Nr. 443/2009 12. panta 2. punkta c) apakšpunktu tehnoloģijas, kuras ir daļa no Eiropas Savienības integrētās pieejas, kas izklāstīta Komisijas 2007. gada 7. februāra paziņojumā “Rezultāti, kas gūti, pārskatot Kopienas stratēģiju pasažieru automobiļu un vieglo kravas automobiļu CO2 emisiju samazināšanai” (2) un Komisijas 2007. gada 7. februāra paziņojumā “Konkurētspējīgas autobūves nozares tiesiskais regulējums 21. gadsimtam” (3), un kuras ir regulētas Savienības tiesību aktos, vai citas tehnoloģijas, kuras ir obligātas saskaņā ar Savienības tiesību aktiem, nav uzskatāmas par ekoinovācijām saskaņā ar minēto regulu. Šīs tehnoloģijas ietver riepu spiediena kontroles sistēmas, riepu rites pretestību un pārnesumu pārslēgšanas indikatorus, kas ietilpst Eiropas Parlamenta un Padomes 2009. gada 13. jūlija Regulas (EK) Nr. 661/2009 par tipa apstiprināšanas prasībām attiecībā uz mehānisko transportlīdzekļu, to piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību (4) darbības jomā un, attiecībā uz riepu rites pretestību, Eiropas Parlamenta un Padomes 2009. gada 25. novembra Regulas (EK) Nr. 1222/2009 par riepu marķēšanu attiecībā uz degvielas patēriņa efektivitāti un citiem būtiskiem parametriem (5) darbības jomā.

               (3)

               Tehnoloģiju, kas jau kādu laiku ir plaši pieejama tirgū, nevar uzskatīt par inovatīvu saskaņā ar Regulas (EK) Nr. 443/2009 12. pantu, un tā nebūtu uzskatāma par ekoinovāciju. Lai radītu atbilstīgus stimulus, ir lietderīgi ierobežot tehnoloģiju tirgus izplatības līmeni līdz nišas segmentam, kas paredzēts Regulas (EK) Nr. 443/2009 11. panta 4. punktā, un kā atsauces gadu izmantot 2009. gadu. Šīs robežvērtības būtu jāpārskata ne vēlāk kā 2015. gadā.

               (4)

               Lai veicinātu tādas tehnoloģijas, kurām ir visaugstākais potenciāls vieglo automobiļu CO2 emisiju samazināšanai, un jo īpaši inovatīvu piedziņas tehnoloģiju izstrādi, par atbilstošām būtu uzskatāmas tikai tās tehnoloģijas, kuras ir saistītas ar transportlīdzekļa transporta funkciju un būtiski samazina vispārējo transportlīdzekļa enerģijas patēriņu. Šā mērķa sasniegšanas papildtehnoloģijas vai tehnoloģijas, kuru mērķis ir veicināt vadītāja vai pasažieru komfortu, nebūtu uzskatāmas par atbilstošām.

               (5)

               Saskaņā ar Regulu (EK) Nr. 443/2009 pieteikumus drīkst iesniegt gan ražotāji, gan piegādātāji. Pieteikumā būtu jāiekļauj vajadzīgie pierādījumi, ka atbilstības kritēriji ir pilnībā izpildīti, tostarp iekļaujot ar inovatīvu tehnoloģiju panākto CO2 emisiju ietaupījumu mērīšanas metodiku.

               (6)

               Būtu jāspēj izmērīt ar ekoinovācijām iegūtos CO2 emisiju ietaupījumus ar pietiekamu precizitāti. Šo precizitāti var panākt tikai tad, ja ietaupījumi ir 1 g CO2/km vai vairāk.

               (7)

               Ja tehnoloģijas CO2 emisiju ietaupījumi ir atkarīgi no vadītāja rīcības vai citiem faktoriem, kas ir ārpus pieteikuma iesniedzēja kontroles, šādu tehnoloģiju principā nevarētu uzskatīt par ekoinovāciju, ja vien uz pārliecinošu un neatkarīgu statistikas pierādījumu pamata nav iespējams izdarīt pārbaudāmus pieņēmumus par autovadītāju rīcības vidējiem rādītājiem.

               (8)

               Standarta pārbaudes cikls, ko izmanto CO2 emisiju mērījumiem, lai apstiprinātu transportlīdzekļa tipu, nepierāda visus ietaupījumus, kurus var attiecināt uz noteiktām tehnoloģijām. Lai radītu atbilstīgus stimulus inovācijai, aprēķinot kopējos CO2 ietaupījumus, vajadzētu ņemt vērā tikai tos ietaupījumus, kuri netiek noteikti standarta pārbaudes ciklā.

               (9)

               Lai pierādītu CO2 emisiju ietaupījumus, vajadzētu salīdzināt vienādus transportlīdzekļus ar un bez ekoinovācijas. Testēšanas metodikai būtu jānodrošina pārbaudāmi, atkārtojami un salīdzināmi mērījumi. Lai nodrošinātu līdzvērtīgus konkurences nosacījumus un ja nav apstiprināta un reālistiskāka braukšanas cikla, kā vispārēja atsauce būtu jāizmanto braukšanas modeļi Eiropas Jaunajā braukšanas ciklā, kuri minēti Komisijas 2008. gada 18. jūlija Regulā (EK) Nr. 692/2008, ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (6). Testēšanas metodikai vajadzētu pamatoties uz mērījumiem uz šasijas dinamometra vai uz modelēšanu vai simulāciju, ja šādas metodes nodrošinātu labākus un precīzākus rezultātus.

               (10)

               Komisijai būtu jānodrošina un regulāri jāatjaunina pamatnostādnes par pieteikumu sagatavošanu un testēšanas metodēm, lai ņemtu vērā pieredzi, kas gūta, novērtējot dažādus pieteikumus.

               (11)

               Saskaņā ar Regulu (EK) Nr. 443/2009 pieteikumam pievieno pārbaudes ziņojumu, kuru sagatavojusi neatkarīga un apstiprināta jeb sertificēta iestāde. Šai iestādei būtu jābūt A vai B kategorijas tehniskajam dienestam, kā noteikts Eiropas Parlamenta un Padomes 2007. gada 5. septembra Direktīvā 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (7). Tomēr, lai nodrošinātu šīs iestādes neatkarību, tehniskos dienestus, kuri noteikti saskaņā ar minētās direktīvas 41. panta 6. punktu, nevajadzētu uzskatīt par neatkarīgām un apstiprinātām jeb sertificētām iestādēm šīs regulas nozīmē. Minētajai iestādei līdztekus pārbaudes ziņojumam būtu jāsniedz attiecīgi pierādījumi par savu neatkarību no pieteikuma iesniedzēja.

               (12)

               Lai katram transportlīdzeklim nodrošinātu tā īpatnējo emisiju ietaupījumu efektīvu reģistrāciju un kontroli, ietaupījumi būtu jāapstiprina kā transportlīdzekļa tipa apstiprinājuma daļa un kopējie ietaupījumi jānorāda atbilstības sertifikātā saskaņā ar Direktīvu 2007/46/EK.

               (13)

               Komisijai vajadzētu būt iespējai uz ad hoc pamata pārbaudīt sertificētos kopējos ietaupījumus katram transportlīdzeklim. Ja ir acīmredzams, ka sertificētie ietaupījumi ir pretrunā ietaupījumu līmenim, kas izriet no lēmuma apstiprināt tehnoloģiju kā ekoinovāciju, Komisijai vajadzētu būt iespējai neņemt vērā sertificētos CO2 emisiju ietaupījumus vidējo īpatnējo CO2 emisiju aprēķinos. Ražotājam tomēr būtu jādod noteikts laika periods, kurā tas var pierādīt sertificēto vērtību precizitāti.

               (14)

               Lai nodrošinātu pārredzamu pieteikšanās procedūru, ir jābūt publiski pieejamai kopsavilkuma informācijai par pieteikumiem inovatīvu tehnoloģiju un testēšanas metožu apstiprināšanai. Pēc apstiprināšanas testēšanas metodēm jābūt publiski pieejamām. Izņēmumi attiecībā uz tiesībām uz publisku piekļuvi dokumentiem, kuri izklāstīti Eiropas Parlamenta un Padomes 2001. gada 30. maija Regulā (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (8), būtu jāpiemēro pēc vajadzības.

               (15)

               Saskaņā ar Regulas (EK) Nr. 443/2009 13. panta 3. punktu inovatīvas tehnoloģijas vairs nedrīkst apstiprināt saskaņā ar procedūru, kas noteikta minētajā regulā, no CO2 emisiju mērīšanu pārskatītās procedūras piemērošanas dienas. Lai atbilstoši pakāpeniski pārtrauktu ekoinovāciju kredītus, kas apstiprināti saskaņā ar šo regulu, tā būtu jāpārskata ne vēlāk kā 2015. gadā.

               (16)

               Šajā regulā paredzētie pasākumi ir saskaņā ar Klimata pārmaiņu komitejas atzinumu,

         IR PIEŅĒMUSI ŠO REGULU.
   1. pants
   Priekšmets
   Šī regula nosaka procedūru, kas jāievēro, iesniedzot pieteikumu par tādu inovatīvu tehnoloģiju novērtēšanu, apstiprināšanu un sertificēšanu, kas samazina CO2 emisijas no pasažieru automobiļiem saskaņā ar Regulas (EK) Nr. 443/2009 12. pantu.
   2. pants
   Darbības joma
   1.   Neviena tehnoloģija, kura ietilpst šādu pasākumu jomā, uz kuriem attiecas Regulas (EK) Nr. 443/2009 1. pantā minētā integrētā pieeja, nav uzskatāma par inovatīvu tehnoloģiju:

               a)

               gaisa kondicionēšanas sistēmas energoefektivitātes uzlabošana;

               b)

               riepu spiediena kontroles sistēmas, uz kurām attiecas Regulas (EK) Nr. 661/2009 darbības joma;

               c)

               riepu rites pretestība, uz kuru attiecas Regula (EK) Nr. 661/2009 un Regula (EK) Nr. 1222/2009;

               d)

               pārnesumu pārslēgšanas indikatori, uz kuriem attiecas Regula (EK) Nr. 661/2009;

               e)

               biodegvielas izmantošana.

         2.   Pieteikumu attiecībā uz tehnoloģiju var iesniegt saskaņā ar šo regulu, ja ir izpildīti šādi nosacījumi:

               a)

               ar to ir aprīkoti ne vairāk kā 3 % no visiem 2009. gadā reģistrētajiem jaunajiem vieglajiem automobiļiem;

               b)

               tā ir saistīta ar detaļām, kuras ir būtiskas efektīvai transportlīdzekļa darbībai, un ir saderīga ar Direktīvu 2007/46/EK.

         3. pants
   Definīcijas
   Papildus definīcijām, kas noteiktas Regulas (EK) Nr. 443/2009 2. un 3. pantā, piemēro šādas definīcijas:

               a)

               “inovatīva tehnoloģija” ir tehnoloģija vai tehnoloģiju kombinācija ar līdzīgām tehniskām iezīmēm un īpašībām, ja CO2 emisiju ietaupījumus var pierādīt, izmantojot vienu testēšanas metodiku, un ja uz katru atsevišķu tehnoloģiju, kas kopā veido kombināciju, attiecas 2. pantā noteiktā darbības joma;

               b)

               “piegādātājs” ir inovatīvas tehnoloģijas ražotājs, kas atbild par ražojumu atbilstības nodrošināšanu, vai tā pilnvarotais pārstāvis Eiropas Savienībā, vai importētājs;

               c)

               “pieteikuma iesniedzējs” ir ražotājs vai piegādātājs, kas iesniedz pieteikumu inovatīvas tehnoloģijas kā ekoinovācijas apstiprināšanai;

               d)

               “ekoinovācija” ir inovatīva tehnoloģija kopā ar testēšanas metodiku, kuru ir apstiprinājusi Komisija saskaņā ar šo regulu;

               e)

               “neatkarīga un apstiprināta iestāde” ir A vai B kategorijas tehniskais dienests, kas minēts Direktīvas 2007/46/EK 41. panta 3. punkta a) un b) apakšpunktā, kas atbilst minētās direktīvas 42. pantā noteiktajām prasībām, izņemot tehniskos dienestus, kas noteikti saskaņā ar minētās direktīvas 41. panta 6. punktu.

         4. pants
   Pieteikums
   1.   Pieteikumu inovatīvas tehnoloģijas kā ekoinovācijas apstiprināšanai Komisijai iesniedz rakstiski. Pieteikumu un visus apliecinošos dokumentus arī iesniedz pa elektronisko pastu vai ar elektronisko datu nesēju vai augšupielādē Komisijas pārvaldītā serverī. Rakstiskajā pieteikumā iekļauj apliecinošo dokumentu sarakstu.
   2.   Pieteikumā iekļauj:

               a)

               pieteikuma iesniedzēja kontaktinformāciju;

               b)

               inovatīvās tehnoloģijas aprakstu un veidu, kādā to uzstāda transportlīdzeklim, ietverot pierādījumu, ka tehnoloģija ietilpst 2. pantā noteiktajā darbības jomā;

               c)

               kopsavilkuma aprakstu par inovatīvo tehnoloģiju, tostarp ziņas, kas apliecina, ka ir izpildīti 2. panta 2. punktā paredzētie nosacījumi, un par testēšanas metodiku, kuras minētas šā punkta e) apakšpunktā un kuras publisko, iesniedzot pieteikumu Komisijai;

               d)

               norādi par transportlīdzekļiem, kam var uzstādīt inovatīvo tehnoloģiju vai ir paredzēts to uzstādīt, un aplēsto CO2 emisiju samazinājumu šiem transportlīdzekļiem, kuru panāks ar inovatīvo tehnoloģiju;

               e)

               metodiku, ko izmanto, lai pierādītu CO2 emisiju samazinājumu ar inovatīvo tehnoloģiju, vai, ja Komisija šādu metodiku jau ir apstiprinājusi, atsauci uz apstiprināto metodiku;

               f)

               pierādījumus tam, ka:

                           i)

                           emisiju samazinājums, kas panākts ar inovatīvo tehnoloģiju, atbilst 9. panta 1. punktā noteiktajai robežvērtībai, ņemot vērā tehnoloģijas nolietošanos laika gaitā;

                           ii)

                           uz inovatīvo tehnoloģiju neattiecas standarta pārbaudes cikla CO2 mērījumi, kas minēti Regulas (EK) Nr. 443/2009 12. panta 2. punkta c) apakšpunktā, kā noteikts šīs regulas 9. panta 2. punktā;

                           iii)

                           pieteikuma iesniedzējs ir atbildīgs par CO2 emisiju samazināšanu ar inovatīvo tehnoloģiju, kā noteikts 9. panta 3. punktā;

               g)

               pārbaudes ziņojumu no neatkarīgas un apstiprinātas jeb sertificētas iestādes, kā noteikts 7. pantā.

         5. pants
   Atsauces transportlīdzeklis un ekoinovāciju transportlīdzeklis
   1.   CO2 emisiju pierādīšanai, kas minēta 8. pantā, pieteikuma iesniedzējs izraugās:

               a)

               ekoinovāciju transportlīdzekli, ko aprīko ar inovatīvo tehnoloģiju;

               b)

               atsauces transportlīdzekli, ko neaprīko ar inovatīvo tehnoloģiju, bet kas visos citos aspektos ir identisks ekoinovāciju transportlīdzeklim.

         2.   Ja pieteikuma iesniedzējs uzskata, ka 8. un 9. pantā minēto informāciju var pierādīt, neizmantojot atsauces transportlīdzekli un ekoinovācijas transportlīdzekli, kuri minēti šā panta 1. punktā, pieteikumā iekļauj nepieciešamo informāciju, kas pamato minēto secinājumu, un metodiku, kas nodrošina līdzvērtīgus rezultātus.
   6. pants
   Testēšanas metodika
   1.   Testēšanas metodika, kas minēta 4. panta 2. punkta e) apakšpunktā, nodrošina rezultātus, kas ir pārbaudāmi, atkārtojami un salīdzināmi. Ar to reālistiskā veidā ar pārliecinošu statistisko nozīmīgumu iespējams pierādīt ar inovatīvo tehnoloģiju panāktās CO2 emisiju priekšrocības, kā arī, ja nepieciešams, tajā ņem vērā mijiedarbību ar citām ekoinovācijām.
   2.   Komisija publicē norādījumus par tādu dažādu iespējamo inovatīvo tehnoloģiju testēšanas metodikas sagatavošanu, kas atbilst 1. punkta kritērijiem.
   7. pants
   Pārbaudes ziņojums
   1.   Pārbaudes ziņojumu, kas minēts 4. panta 2. punkta g) apakšpunktā, sagatavo neatkarīga un apstiprināta jeb sertificēta iestāde, kas nav daļa no pieteikuma iesniedzēja vai kā citādi ar to saistīta.
   2.   Pārbaudes ziņojuma vajadzībām neatkarīgā un apstiprinātā iestāde:

               a)

               pārbauda, vai ir izpildīti 2. panta 2. punktā noteiktie atbilstības kritēriji;

               b)

               pārbauda, vai saskaņā ar 4. panta 2. punkta f) apakšpunktu sniegtā informācija atbilst kritērijiem, kas izklāstīti 9. pantā;

               c)

               pārbauda, vai 4. panta 2. punkta e) apakšpunktā minētā testēšanas metodika ir atbilstoša, lai apstiprinātu CO2 emisiju ietaupījumus ar inovatīvo tehnoloģiju attiecīgajiem transportlīdzekļiem, kas minēti 4. panta 2. punkta d) apakšpunktā, un atbilst obligātajām prasībām, kas noteiktas 6. panta 1. punktā;

               d)

               pārbauda, vai inovatīvā tehnoloģija ir saderīga ar attiecīgajām prasībām, kuras noteiktas transportlīdzekļa tipa apstiprinājumam;

               e)

               paziņo, ka tā atbilst šā panta 1. punktā norādītajām prasībām.

         3.   Lai CO2 emisiju ietaupījumus apstiprinātu saskaņā ar 11. pantu, neatkarīgā un apstiprinātā jeb sertificētā iestāde pēc ražotāja pieprasījuma sagatavo ziņojumu par vairāku tādu ekoinovāciju mijiedarbību, kas uzstādītas viena tipa, varianta vai versijas transportlīdzekļiem.
   Ziņojumā norāda CO2 emisiju ietaupījumus, kas panākti ar dažādām ekoinovācijām, ņemot vērā to mijiedarbības ietekmi.
   8. pants
   CO2 emisiju pierādīšana
   1.   Jāpierāda šādas CO2 emisijas vairākiem transportlīdzekļiem, kas pārstāv atsevišķus transportlīdzekļus, kas norādīti saskaņā ar 4. panta 2. punkta d) apakšpunktu:

               a)

               CO2 emisijas no atsauces transportlīdzekļa un ekoinovāciju transportlīdzekļa, kas darbojas ar inovatīvo tehnoloģiju 4. panta 2. punkta e) apakšpunktā minētās metodikas piemērošanas rezultātā;

               b)

               CO2 emisijas no atsauces transportlīdzekļa un ekoinovāciju transportlīdzekļa kas darbojas ar inovatīvo tehnoloģiju Regulas (EK) Nr. 443/2009 12. panta 2. punkta c) apakšpunktā minētā standarta pārbaudes cikla piemērošanas rezultātā.

         CO2 emisiju pierādīšana saskaņā ar pirmās daļas a) un b) apakšpunktu jāveic saskaņā ar testēšanas nosacījumiem, kas ir vienādi visiem testiem.
   2.   Kopējie ietaupījumi atsevišķam transportlīdzeklim ir starpība starp emisijām, kas pierādītas saskaņā ar 1. punkta pirmās daļas a) apakšpunktu.
   Ja saskaņā ar 1. punkta pirmās daļas b) apakšpunktu pierādītās emisijas atšķiras, starpību atņem no kopējā ietaupījuma, kas pierādīts saskaņā ar 1. punkta pirmās daļas a) apakšpunktu.
   9. pants
   Atbilstības kritēriji
   1.   Minimālais samazinājums, kuru sasniedz ar inovatīvu tehnoloģiju, ir 1 g CO2/km. Šo robežvērtību uzskata ievērotu, ja kopējie ietaupījumi, kurus panāk ar inovatīvo tehnoloģiju, kas pierādīti saskaņā ar 8. panta 2. punktu, ir 1 g CO2/km vai vairāk.
   2.   Ja kopējie ar inovatīvo tehnoloģiju iegūtie ietaupījumi neietver nekādus ietaupījumus, kas pierādīti saskaņā ar standarta pārbaudes ciklu atbilstoši 8. panta 2. punktam, tiek uzskatīts, ka uz inovatīvo tehnoloģiju neattiecas standarta pārbaudes cikls.
   3.   Inovatīvās tehnoloģijas tehniskajā aprakstā, kas minēts 4. panta 2. punkta b) apakšpunktā, sniedz nepieciešamo informāciju, lai pierādītu, ka tehnoloģijas rādītāji attiecībā uz CO2 emisiju samazināšanu nav atkarīgi no iestatījumiem un izvēles, kas ir ārpus pieteikuma iesniedzēja kontroles.
   Ja apraksts ir balstīts uz pieņēmumiem, šiem pieņēmumiem jābūt pārbaudāmiem un pamatotiem ar pārliecinošiem un neatkarīgiem statistikas pierādījumiem, kas apliecina tos un to piemērojamību visā Savienībā.
   10. pants
   Ekoinovācijas pieteikuma izvērtēšana
   1.   Saņemot pieteikumu, Komisija publisko inovatīvās tehnoloģijas un testēšanas metodikas kopsavilkuma aprakstu, kas minēts 4. panta 2. punkta c) apakšpunktā.
   2.   Komisija izvērtē pieteikumu un deviņu mēnešu laikā no pilna pieteikuma saņemšanas apstiprina inovatīvo tehnoloģiju kā ekoinovāciju līdz ar testēšanas metodiku, ja vien netiek celti iebildumi attiecībā uz tehnoloģiju atbilstību vai piemērotību testēšanas metodikai.
   Lēmumā par tādas inovatīvās tehnoloģijas kā ekoinovācija apstiprināšanu norāda informāciju, kas vajadzīga, lai CO2 emisiju ietaupījumus sertificētu saskaņā ar šīs regulas 11. pantu, ja nepieciešams, piemērojot izņēmumus tiesībām uz publisku piekļuvi dokumentiem atbilstīgi Regulai (EK) Nr. 1049/2001.
   3.   Komisija drīkst pieprasīt veikt izmaiņas testēšanas metodikā vai pieprasīt, lai tiktu izmantota cita apstiprināta testēšanas metodika, nevis tā, ko piedāvā pieteikuma iesniedzējs. Ierosinātās izmaiņas vai testēšanas metodikas izvēli apspriež ar pieteikuma iesniedzēju.
   4.   Vērtēšanas periodu var pagarināt par pieciem mēnešiem, ja Komisija konstatē, ka inovatīvās tehnoloģijas un pievienotās testēšanas metodikas sarežģītības vai pieteikuma apjoma un satura dēļ pieteikumu nevar pienācīgi izvērtēt deviņu mēnešu izvērtēšanas periodā.
   Ja vērtēšanas periods ir jāpagarina, Komisija to paziņo iesniedzējam 40 dienu laikā pēc pieteikuma saņemšanas.
   11. pants
   Ar ekoinovācijām iegūto CO2 emisiju ietaupījumu sertificēšana
   1.   Ražotājs, kas vēlas izmantot vidējo īpatnējo CO2 emisiju samazinājumu, lai sasniegtu savu īpatnējo emisiju mērķi, izmantojot CO2 emisiju ietaupījumus no ekoinovācijas, iesniedz pieteikumu apstiprināšanas iestādei saskaņā ar Direktīvu 2007/46/EK, lai saņemtu EK tipa apstiprinājuma sertifikātu transportlīdzeklim, kam uzstādīta ekoinovācija. Pieteikumā sertifikāta saņemšanai papildus dokumentiem, kuros sniedz vajadzīgo informāciju, kas norādīta Direktīvas 2007/46/EK 6. pantā, atsaucas uz Komisijas lēmumu apstiprināt ekoinovāciju saskaņā ar šīs regulas 10. panta 2. punktu.
   2.   Ar ekoinovāciju iegūtos sertificētos CO2 emisiju ietaupījumus, kas pierādīti saskaņā ar šīs regulas 8. pantu, norāda atsevišķi gan tipa apstiprinājuma dokumentācijā, gan atbilstības sertifikātā saskaņā ar Direktīvu 2007/46/EK, pamatojoties uz tehnisko dienestu veiktajiem testiem saskaņā ar minētās direktīvas 11. pantu, izmantojot apstiprinātu testēšanas metodiku.
   Ja CO2 emisiju ietaupījumi no ekoinovācijām konkrēta tipa, varianta vai versijas transportlīdzeklim ir mazāki par 9. panta 1. punktā noteikto robežvērtību, ietaupījumu neapstiprina.
   3.   Ja transportlīdzeklis ir aprīkots ar vairāk nekā vienu ekoinovāciju, CO2 emisiju ietaupījumi no katras ekoinovācijas jāpierāda atsevišķi saskaņā ar 8. panta 1. punktā noteikto procedūru. Rezultātā emisiju ietaupījumu summa, kuru saskaņā ar 8. panta 2. punktu nosaka katrai ekoinovācijai, ir kopējie CO2 ietaupījumi šā transportlīdzekļa sertificēšanas nolūkā.
   4.   Ja mijiedarbību starp vairākām ekoinovācijām, kas uzstādītas vienam transportlīdzeklim, nevar noteikt to acīmredzami atšķirīgā rakstura dēļ, ražotājs to norāda pieteikumā apstiprinošajai iestādei un iesniedz neatkarīgās un apstiprinātās jeb sertificētās iestādes ziņojumu par ekoinovāciju mijiedarbības ietekmi uz ietaupījumiem transportlīdzeklī, kā minēts 7. panta 3. punktā.
   Ja šādas mijiedarbības dēļ kopējie ietaupījumi ir mazāki par 1 g CO2/km katrai ekoinovācijai, tad, aprēķinot kopējos ietaupījumus saskaņā ar šā panta 3. punktu, ņem vērā tikai tos ietaupījumus no ekoinovācijām, kuri atbilst robežvērtībai, kas noteikta 9. panta 1. punktā.
   12. pants
   Sertifikāciju pārskatīšana
   1.   Komisija nodrošina, ka sertifikācijas un CO2 emisiju ietaupījumi, kas attiecināmi uz atsevišķiem transportlīdzekļiem, tiek pārbaudīti uz ad hoc pamata.
   Ja konstatē, ka pastāv atšķirība starp sertificētajiem CO2 emisiju ietaupījumiem un ietaupījumiem, kas pārbaudīti, izmantojot attiecīgo testēšanas metodiku vai metodikas, Komisija par to informē ražotāju.
   Ražotājs 60 dienu laikā pēc paziņojuma saņemšanas var sniegt Komisijai pierādījumus, kas apliecina sertificēto CO2 emisiju ietaupījumu precizitāti. Pēc Komisijas lūguma iesniedz ziņojumu par dažādu 7. panta 3. punktā minēto ekoinovāciju mijiedarbību.
   2.   Ja pierādījumi, kas minēti 1. punktā, nav iesniegti norādītajā termiņā vai konstatējot, ka iesniegtie pierādījumi nav pietiekami, Komisija var pieņemt lēmumu neņemt vērā sertificētos CO2 emisiju ietaupījumus, aprēķinot šā ražotāja vidējās īpatnējās emisijas nākamajam kalendārajam gadam.
   3.   Ražotājs, kura sertificētos CO2 emisiju ietaupījumus vairs neņem vērā, drīkst pieteikties jaunai attiecīgo transportlīdzekļu sertificēšanai saskaņā ar 11. pantā noteikto procedūru.
   13. pants
   Informācijas atklāšana
   Pieteikuma iesniedzējs, kas pieprasa, lai saskaņā ar šo regulu iesniegtā informācija tiktu uzskatīta par konfidenciālu, pamato, kāpēc piemērojams kāds no izņēmumiem, kas minēts Regulas (EK) Nr. 1049/2001 4. pantā.
   14. pants
   Pārskatīšana
   Šo regulu un ekoinovācijas, kas apstiprinātas saskaņā ar šo regulu, pārskata ne vēlāk kā līdz 2015. gada 31. decembrim.
   15. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 25. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 140, 5.6.2009., 1. lpp.

      (2)  COM(2007) 19, galīgā redakcija.

      (3)  COM(2007) 22, galīgā redakcija.

      (4)  OV L 200, 31.7.2009., 1. lpp.

      (5)  OV L 342, 22.12.2009., 46. lpp.

      (6)  OV L 199, 28.7.2008., 1. lpp.

      (7)  OV L 263, 9.10.2007., 1. lpp.

      (8)  OV L 145, 31.5.2001., 43. lpp.


title: Komisijas Īstenošanas regula (ES) 2016/593 (2016. gada 5. aprīlis), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Olive de Nîmes (ACVN))

text:
               19.4.2016

               LV

               Eiropas Savienības Oficiālais Vēstnesis

               L 103/12

         KOMISIJAS ĪSTENOŠANAS REGULA (ES) 2016/593
   (2016. gada 5. aprīlis),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Olive de Nîmes (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Olive de Nîmes, kas reģistrēts saskaņā ar Komisijas Regulu (ES) Nr. 991/2010 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Olive de Nîmes (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 5. aprīlī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 2010. gada 4. novembra Regula (ES) Nr. 991/2010 par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Olive de Nîmes (ACVN)) (OV L 288, 5.11.2010., 12. lpp.).

      (3)  OV C 358, 30.10.2015., 11. lpp.


title: Padomes Īstenošanas regula 2012/544/KĀDP ( 2012. gada 25. jūnijs ), ar ko īsteno 32. panta 1. punktu Regulā (ES) Nr. 36/2012 par ierobežojošiem pasākumiem saistībā ar situāciju Sīrijā

text:
               26.6.2012

               LV

               Eiropas Savienības Oficiālais Vēstnesis

               L 165/20

         PADOMES ĪSTENOŠANAS REGULA 2012/544/KĀDP
   (2012. gada 25. jūnijs),
   ar ko īsteno 32. panta 1. punktu Regulā (ES) Nr. 36/2012 par ierobežojošiem pasākumiem saistībā ar situāciju Sīrijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 36/2012 (2012. gada 18. janvāris) par ierobežojošiem pasākumiem saistībā ar situāciju Sīrijā (1) un jo īpaši tās 32. panta 1. punktu,
   tā kā:

               (1)

               Padome 2012. gada 18. janvārī pieņēma Regulu (ES) Nr. 36/2012.

               (2)

               Ņemot vērā situācijas nopietnību Sīrijā un saskaņā ar Padomes 2012. gada 25. jūnijā Īstenošanas lēmumu 2012/335/KĀDP, ar ko īsteno Padomes Lēmumu 2011/782/KĀDP par ierobežojošiem pasākumiem pret Sīriju (2), Regulas (ES) Nr. 36/2012 II pielikumā iekļautais to fizisko un juridisko personu, vienību vai struktūru saraksts, kam piemēro ierobežojošus pasākumus, būtu jāpapildina ar vienu jaunu personu un jaunām vienībām,

         IR PIEŅĒMUSI ŠO REGULU.
   1. pants
   Regulas (ES) Nr. 36/2012 II pielikumā iekļauto sarakstu papildina ar šīs regulas pielikumā minēto personu un vienībām.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2012. gada 25. jūnijā

            Padomes vārdā –

            priekšsēdētāja

         C. ASHTON

      (1)  OV L 16, 19.1.2012., 1. lpp.

      (2)  Sk. šā OV 80. lpp.

      PIELIKUMS

         LĒMUMA 1. PANTĀ MINĒTĀ PERSONA UN VIENĪBAS

         Personas

                  Vārds

                  Identifikācijas informācija

                  Iemesli

                  Sarakstā iekļaušanas datums

                  1.

                     Bouthaina Shaaban

                  (pazīstama arī kā Buthaina Shaaban)

                  Dzimusi 1953. gadā, Homs, Sīrijā

                  Kopš 2008. gada - prezidenta politikas un plašsaziņas jautājumu padomniece un kā tāda saistīta ar iedzīvotāju vardarbīgo apspiešanu.

                  26.6.2012.

         Vienības

                  Nosaukums

                  Identifikācijas informācija

                  Iemesli

                  Sarakstā iekļaušanas datums

                  1.

                  Aizsardzības ministrija

                  Adrese: Umayyad Square, Damascus

                  Tālrunis: +963-11-7770700

                  Sīrijas valdības struktūra, kas ir tieši iesaistīta represijās.

                  26.6.2012.

                  2.

                  Iekšlietu ministrija

                  Adrese: Merjeh Square, Damascus

                  Tālrunis: +963-11-2219400, +963-11-2219401, +963-11-2220220, +963-11-2210404

                  Sīrijas valdības struktūra, kas ir tieši iesaistīta represijās.

                  26.6.2012.

                  3.

                  Sīrijas Valsts drošības birojs

                  Sīrijas valdības struktūra un Sīrijas Ba'ath partijas daļa. Tieši iesaistīts represijās. Tas Sīrijas drošības spēkiem deva rīkojumu brutāli apspiest demonstrantus.

                  26.6.2012.

                  4.

                  Sīrijas Starptautiskā islāma banka (Syria International Islamic Bank - SIIB)
                  (pazīstama arī kā Sīriešu Starptautiskā islāma banka (Syrian International Islamic Bank); pazīstama arī kā SIIB)

                  Atrašanās vieta: Syria International Islamic Bank Building, Main Highway Road, Al Mazzeh Area, P.O. Box 35494, Damascus, Sīrija
                  Alternatīva atrašanās vieta: P.O. Box 35494, Mezza'h Vellat Sharqia'h, beside the Consulate of Saudi Arabia, Damascus, Sīrija

                     SIIB ir darbojusies kā Sīrijas Komercbankas () "fasāde", kas ir ļāvis minētajai bankai apiet sankcijas, ko tai ir piemērojusi ES. No 2011. gada līdz 2012. gadam SIIB Sīrijas Komercbankas uzdevumā slepeni palīdzēja dot finansējumu gandrīz USD 150 miljonu apmērā. Finanšu vienošanās, ko it kā veica SIIB, patiesībā veica Sīrijas Komercbanka.
                  Papildus tam, ka SIIB sankciju apiešanas nolūkā 2012. gadā sadarbojās ar Sīrijas Komercbanku, tā palīdzēja veikt vairākus nozīmīgus maksājumus Sīrijas Libāniešu komercbankai (S), kas ir vēl viena banka, kurai ES noteikusi sankcijas.
                  Tādējādi SIIB ir palīdzējusi nodrošināt finanšu līdzekļus Sīrijas režīmam.

                  26.6.2012.

                  5.

                  Vispārējā radio un televīzijas raidorganizācija (General Organisation of Radio and TV)
                  (pazīstama arī kā Sīrijas Radio un televīzijas ģenerāldirektorāts (Syrian Directorate General of Radio & Television Est); pazīstama arī kā Vispārējā Radio un televīzijas sabiedrība (General Radio and Television Corporation); pazīstama arī kā Radio un televīzijas sabiedrība (Radio and Television Corporation); pazīstama arī kā GORT)

                  Adrese: Al Oumaween Square, P.O. Box 250, Damascus, Sīrija.
                  Tālrunis: (963 11) 223 4930

                  Sīrijas Informācijas ministrijas pakļautībā esoša valsts vadīta aģentūra, kas atbalsta un popularizē tās informācijas politiku. Tā ir atbildīga par Sīrijas valsts kontrolē esošo divu zemes un viena satelītu televīzijas kanāla darbību, kā arī par valdības radio stacijām. GORT ir kūdījusi uz vardarbību pret Sīrijas civiliedzīvotājiem, jo tā ir Assad režīma propagandas instruments un izplata nepatiesu informāciju.

                  26.6.2012.

                  6.

                  Sīrijas Naftas transporta uzņēmums (Syrian Company for Oil Transport)
                  pazīstams arī kā Sīrijas Jēlnaftas transportēšanas uzņēmums (Syrian Crude Oil Transportation Company); pazīstams arī kā "SCOT"; pazīstams arī kā "SCOTRACO")

                     Banias Industrial Area, Latakia Entrance Way, P.O. Box 13, Banias, Sīrija; tīmekļa vietne: www.scot-syria.com; e-pasts: scot50@scn-net.org

                  Sīrijas valsts īpašumā esošs naftas uzņēmums. Finansiāli atbalsta režīmu.

                  26.6.2012.


title: Komisijas Īstenošanas regula (ES) 2015/481 ( 2015. gada 20. marts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               21.3.2015

               LV

               Eiropas Savienības Oficiālais Vēstnesis

               L 77/5

         KOMISIJAS ĪSTENOŠANAS REGULA (ES) 2015/481
   (2015. gada 20. marts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 20. martā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  94,1

                  MA

                  85,6

                  TR

                  81,6

                  ZZ

                  87,1

                  0707 00 05

                  JO

                  206,0

                  MA

                  174,9

                  TR

                  161,6

                  ZZ

                  180,8

                  0709 93 10

                  MA

                  101,5

                  TR

                  172,3

                  ZZ

                  136,9

                  0805 10 20

                  EG

                  48,9

                  IL

                  68,8

                  MA

                  53,5

                  TN

                  61,8

                  TR

                  71,3

                  ZZ

                  60,9

                  0805 50 10

                  TR

                  61,9

                  ZZ

                  61,9

                  0808 10 80

                  AR

                  94,0

                  BR

                  71,9

                  CL

                  104,5

                  CN

                  81,0

                  MK

                  28,2

                  US

                  251,8

                  ZZ

                  105,2

                  0808 30 90

                  AR

                  106,6

                  CL

                  126,1

                  CN

                  102,1

                  ZA

                  133,6

                  ZZ

                  117,1

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.